আহমাদ ইবন ইবরাহিম আল-ওয়াসিতি

ইমাদ উদ-দীন আহমাদ ইবন ইবরাহিম আল-ওয়াসিতি (৬৫৭-৭১১ হিজরি) একজন হানবালি-সুফি শায়খ, যিনি ইবন শাইখ আল-হাযযামিয়্যিন নামেও পরিচিত ছিলেন। তিনি ১১ ই জিলহজ ৬৫৭ হিজরিতে ওয়াসিত্ব শহরে একটি ধর্মনিষ্ঠ পরিবারে জন্মগ্রহণ করেন। ওয়াসিত্ব বাগদাদ ও বসরার মধ্যবর্তী একটি স্থান। 

 আকিদা ও মাযহাব 
তিনি প্রথমে শাফেয়ী ফিকাহ পড়াশোনা করলেও পরবর্তীতে মাযহাব পরিবর্তন করেন এবং তৎকালীন হাম্বালী ফকিহদের কাছ থেকে হাম্বালী ফিকাহ ও আকিদা অধ্যয়ন করেন। তিনি একইসাথে ইবন তাইমিয়ার শিক্ষক ও ছাত্র ছিলেন। দামেস্কে থাকাকালীন তিনি শাইখুল ইসলাম ইবন তাইমিয়্যার নিকট অধ্যয়ন করেন। শাইখুল ইসলাম সম্বন্ধে তিনি বলেন,  

" “কিন্তু এই সময়ে আল্লাহ তাঁর বরকত মুসলিমদের উপর বিছিয়ে দিয়েছিলেন আমাদের শাইখ ও ইমাম, শাইখুল ইসলাম, অন্ধকারের আলোকবর্তিকা, তাকিউদ্দীন আবুল ‘আব্বাস আহমদ বিন তাইমিয়্যার আবির্ভাবের মাধ্যমে (আল্লাহ তাকে রক্ষার মাধ্যমে লোকেদের উপকৃত করুন)। কারণ তিনি মুসলিম উম্মাতের নিকট ধর্ম ও আকায়িদের ব্যাপারে তাদের আদি পথ সুব্যক্ত   করেছেন।” "
তিনি সনাতন যুহদকে লালন করতেন এবং চরমপন্থী সুফিদের খন্ডন করে বিভিন্ন বই লিখেছেন।  

 তাঁর সম্পর্কে বিভিন্ন মনীষীর উক্তি 
ইমাম যাহাবী বলেন, 
" “তিনি ছিলেন শিক্ষক, জ্ঞানী, অত্যন্ত সম্মানিত...” "
ইমাম ইবন তাইমিয়্যাহ বলেন, 
" “আমাদের জমানার জুনাইদ!” " 
তিনি আরো বলেন,
" “... আমাদের শাইখ ও ইমামের প্রতি, যিনি আধ্যাত্মিক জ্ঞানে সমৃদ্ধ, আদর্শে অনুকরণীয়, আল্লাহর পথের পথিক ও নিবেদিত আবিদ...” " 

 উল্লেখযোগ্য কর্ম 
 শারহ্ মানাযিল আস-সায়েরীন,  ইমাম ‘আবদুল্লাহ আল-আনসারী আল-হারাওয়ীর প্রসিদ্ধ মানাযিল আস-সায়েরীনের ব্যাখ্যা
 মুখতাসার সিরাত আন-নবাবীয়্যাহ্, সিরাত ইবন হিশামের সংক্ষিপ্তসার
 মিফতাহ্ ত্বরিক আল-আওলিয়া
 মায়দান আল-মুহাব্বা ওয়াল ইরফান
 কিতাবুর রিহলাহ্ 
 ‘উমদাতুত তুল্লাব 
 রিসালাহ্ ফিল ইসবাত 
 মিফতাহ আল-মা‘রিফাহ 

 মৃত্যু 
মৃত্যুর পূর্ব পর্যন্ত তিনি দামেস্কে তাঁর পাঠদান চালিয়ে যান। তিনি ৭১১ হিজরির ১৬ ই রবিউস সানি, শনিবার বিকালে মৃত্যুবরণ করেন। পরবর্তী দিন উমাইয়া মসজিদে তার জানাযা হয়। ক্বাসিয়্যুন পাহাড়ের পাদদেশে তাকে সমাহিত করা হয়।

 তথ্যসূত্র 

বিষয়শ্রেণী:সুফি ধর্মীয় নেতা